
  
DR.30.9.2013 99  

 
Satu perkara lagi Program Transformasi Ekonomi (ETP) ini akan memberikan 

peningkatan pendapatan yang mana sedikit sebanyak akan merubah kehidupan. Ini pun 
kalau tak dibendung akan menyebabkan peningkatan penyakit NCD. Jadi jangka panjang, 
kita sedang menghala kepada Malaysia negara maju, tujuh tahun dari sekarang. Kalau 
dibiarkan peratus NCD begini, maka kita bimbang happiness index atau kesejahteraan 

hidup tidak dapat dicapai. Hari ini setiap minit ada orang meninggal, setiap minit ada orang 
masuk hospital. NCD sebagai silent killer atau pembunuh senyap sedang berleluasa. Jadi, 
saya kira kita harus lebih serius dalam perjuangan untuk menjaga kesihatan dan dengan 
usaha macam ini kita dapat kurangkan statistik NCD dan kita tidak menjadi satu statistik 
untuk NCD.  

Tuan Pengerusi, saya ingin ulang sekali lagi kesihatan adalah harta. Ada 
kesihatan, kita ada segala. Hilang kesihatan, kita hilang segala-galanya. Saya dengan ini 
menyokong Rang Undang-undang Perbekalan Tambahan (2013) 2013. Terima kasih.    

Tuan Pengerusi [Dato’ Haji Ismail bin Haji Mohamed Said]: Ya. Sebelah Yang 

Berhormat Bakri. Belakang sekali, Yang Berhormat sebelah Bakri. Pakai kopiah. Sila, sila. 

 

6.35 ptg. 

Dr. Izani bin Husin [Pengkalan Chepa]: Terima kasih Tuan Pengerusi. Seperti 

mana yang disebut oleh Yang Berhormat Bagan Serai tadi, kesihatan adalah segalanya.  

Tuan Pengerusi [Dato’ Haji Ismail bin Haji Mohamed Said]: Ya sila. 

Dr. Izani bin Husin [Pengkalan Chepa]: Saya bercakap mengenai... 

Tuan Pengerusi [Dato’ Haji Ismail bin Haji Mohamed Said]: Yang Berhormat 

Pengkalan Chepa ya? 

Dr. Izani bin Husin [Pengkalan Chepa]: Pengkalan Chepa. Bajet tambahan 

adalah perkara biasa tetapi tambahan yang keterlaluan atau yang tinggi akan 
mencerminkan beberapa perkara. Pertamanya, boleh jadi perancangan awal yang tidak 
berapa tepat, boleh jadi peningkatan pesakit yang terlalu mendadak. Boleh jadi kerana kos 
ubatan yang tinggi ataupun boleh jadi pengurusan kewangan yang tidak berapa cermat. Itu 
antara perkara yang menyebabkan kita meningkatkan bajet tambahan.  

Saya tertarik untuk berbincang soal ubatan. Ada satu perkara yang berlaku dalam 
konsep pembelian ubat iaitu konsesi. Konsesi yang diberi oleh Kementerian Kesihatan 
kepada sebuah anak Syarikat UEM yakni Pharmaniaga yang menyebabkan harganya 
terlalu tinggi kalau nak dibandingkan dengan pembelian yang di luar. Dilaporkan juga 
bahawa ubat yang dibekalkan adalah kurang dari sudut kualitinya. Syarikat ini telah diberi 
konsesi selama 20 tahun dan disambung pula pada tahun 2011, sepuluh tahun akan 
datang. Saya rasa ini merugikan kerajaan dari sudut harga ubat dan juga dari sudut kualiti 
ubat itu sendiri.  

Jadi, saya rasa kementerian seharusnya mengkaji tatacara pembelian ubat ini 
kerana saya difahamkan juga bahawa bajet untuk kesihatan ini adalah kecil. Saya rasa 
bajet ini hanya 4.8% daripada GDP. Dalam konsep yang kecil ini, sekiranya pengurusan 
kewangan ini tidak diteliti dengan betul, maka ia akan merugikan kerajaan. Itu satu. 

Kedua, sekiranya ia berlaku kerana peningkatan pesakit yang mendadak. Ini 
membawa erti atau mencerminkan bahawa program pencegahan penyakit adalah tidak 
berkesan ataupun kita tidak melaksanakan dengan betul. Saya melihat program 
pencegahan yang dilakukan oleh pihak kerajaan atau kementerian akhir-akhir ini seolah-
olah tidak bermaya dan seolah-olah tidak dilakukan. Kalau kita lihat program, kempen-
kempen kepada pemakanan yang tidak sihat jauh lebih hebat di kaca-kaca TV dan di 
media-media berbanding dengan kempen untuk pencegahan penyakit. Oleh kerana itu kita 
lihat saban tahun penyakit tidak berjangkit seperti kencing manis, darah tinggi, obesiti, 
hyper cholesterol dan semuanya meningkat begitu ketara. Saya rasa ini juga ada kaitan 



Satu perkara lagi Program Transformasi Ekonomi (ETP) ini akan memberikan peningkatan pendapatan yang mana sedikit sebanyak akan merubah kehidupan. Ini pun kalau tak dibendung akan menyebabkan peningkatan penyakit NCD. Jadi jangka panjang, kita sedang menghala kepada Malaysia negara maju, tujuh tahun dari sekarang. Kalau dibiarkan peratus NCD begini, maka kita bimbang happiness index atau kesejahteraan hidup tidak dapat dicapai. Hari ini setiap minit ada orang meninggal, setiap minit ada orang masuk hospital. NCD sebagai silent killer atau pembunuh senyap sedang berleluasa. Jadi, saya kira kita harus lebih serius dalam perjuangan untuk menjaga kesihatan dan dengan usaha macam ini kita dapat kurangkan statistik NCD dan kita tidak menjadi satu statistik untuk NCD. Tuan Pengerusi, saya ingin ulang sekali lagi kesihatan adalah harta. Ada kesihatan, kita ada segala. Hilang kesihatan, kita hilang segala-galanya. Saya dengan ini menyokong Rang Undang-undang Perbekalan Tambahan (2013) 2013. Terima kasih. Tuan Pengerusi [Dato' Haji Ismail bin Haji Mohamed Said]: Ya. Sebelah Yang Berhormat Bakri. Belakang sekali, Yang Berhormat sebelah Bakri. Pakai kopiah. Sila, sila. 6.35 ptg. Dr. Izani bin Husin [Pengkalan Chepa]: Terima kasih Tuan Pengerusi. Seperti mana yang disebut oleh Yang Berhormat Bagan Serai tadi, kesihatan adalah segalanya. Tuan Pengerusi [Dato' Haji Ismail bin Haji Mohamed Said]: Ya sila. Dr. Izani bin Husin [Pengkalan Chepa]: Saya bercakap mengenai... Tuan Pengerusi [Dato' Haji Ismail bin Haji Mohamed Said]: Yang Berhormat Pengkalan Chepa ya? Dr. Izani bin Husin [Pengkalan Chepa]: Pengkalan Chepa. Bajet tambahan adalah perkara biasa tetapi tambahan yang keterlaluan atau yang tinggi akan mencerminkan beberapa perkara. Pertamanya, boleh jadi perancangan awal yang tidak berapa tepat, boleh jadi peningkatan pesakit yang terlalu mendadak. Boleh jadi kerana kos ubatan yang tinggi ataupun boleh jadi pengurusan kewangan yang tidak berapa cermat. Itu antara perkara yang menyebabkan kita meningkatkan bajet tambahan. Saya tertarik untuk berbincang soal ubatan. Ada satu perkara yang berlaku dalam konsep pembelian ubat iaitu konsesi. Konsesi yang diberi oleh Kementerian Kesihatan kepada sebuah anak Syarikat UEM yakni Pharmaniaga yang menyebabkan harganya terlalu tinggi kalau nak dibandingkan dengan pembelian yang di luar. Dilaporkan juga bahawa ubat yang dibekalkan adalah kurang dari sudut kualitinya. Syarikat ini telah diberi konsesi selama 20 tahun dan disambung pula pada tahun 2011, sepuluh tahun akan datang. Saya rasa ini merugikan kerajaan dari sudut harga ubat dan juga dari sudut kualiti ubat itu sendiri. Jadi, saya rasa kementerian seharusnya mengkaji tatacara pembelian ubat ini kerana saya difahamkan juga bahawa bajet untuk kesihatan ini adalah kecil. Saya rasa bajet ini hanya 4.8% daripada GDP. Dalam konsep yang kecil ini, sekiranya pengurusan kewangan ini tidak diteliti dengan betul, maka ia akan merugikan kerajaan. Itu satu. Kedua, sekiranya ia berlaku kerana peningkatan pesakit yang mendadak. Ini membawa erti atau mencerminkan bahawa program pencegahan penyakit adalah tidak berkesan ataupun kita tidak melaksanakan dengan betul. Saya melihat program pencegahan yang dilakukan oleh pihak kerajaan atau kementerian akhir-akhir ini seolah- olah tidak bermaya dan seolah-olah tidak dilakukan. Kalau kita lihat program, kempen- kempen kepada pemakanan yang tidak sihat jauh lebih hebat di kaca-kaca TV dan di media-media berbanding dengan kempen untuk pencegahan penyakit. Oleh kerana itu kita lihat saban tahun penyakit tidak berjangkit seperti kencing manis, darah tinggi, obesiti, hyper cholesterol dan semuanya meningkat begitu ketara. Saya rasa ini juga ada kaitan.